
Arvamus Narva jäätmehoolduseeskirja eelnõu kohta
Austatud proua Skulatšova

Keskkonnaamet Viru regioon tutvunud Narva jäätmehoolduseeskirja eelnõuga ning esitab oma arvamuse jäätmehoolduseeskirja eelnõu kohta lähtudes jäätmeseaduse (edaspidi JäS) § 71 lg-dest 2 ja 3.
Eelnõu vajab täiendamist järgmiste punktide osas:
· Eelnõu § 7 p-s14, § 26 p-s 3 ja §-s 126 sõnad “Ida-Virumaa keskkonnateenistuses” “Keskkonnaministeeriumi Keskkonnaametis” on vaja asendada sõnadega “Keskkonnaameti Viru regioonis”;

· Eelnõu § 19, § 47 lubab kiletamata paberi-, kartongijäätmete põletada küttekolletes. Paberi-, kartongijäätmete põletamine kuulub keskkonnaministri 04.06.2004 määruse nr 66 “Jäätmepõletustehase ja koospõletustehase rajamise, kasutamise ja sulgemise nõuded” reguleerimisalasse. Paberi-, kartongijäätmeid saab põletada jäätmepõletusluba omavas põletusseadmes. Paberi-, kartongijäätmete taaskasutamisel tuleb eelistada nende ringlusesse suunamist läbi eraldikogumissüsteemi;

· Eelnõus on korduvalt välja toodud, et ohtlikud jäätmeid võib üle anda ohtlike jäätmete käitluslitsentsi ja jäätmeluba omavale jäätmekäitlusettevõttele. Korrektne oleks väljendada, et ohtlikud jäätmeid võib üle anda ohtlike jäätmete käitluslitsentsi ja jäätmeluba või keskkonnakompleksluba omavale jäätmekäitlusettevõttele;

· Eelnõus puuduvad kohaliku omavalitsuse üksuse territooriumil asuvate jäätmekäitluskohtade, välja arvatud prügila järelhoolduse nõuded (JäS §71 lg 2 p 10).

Keskkonnaamet on arvamusel, et Narva jäätmehoolduseeskirja eelnõu vastab JäS § 71 lg-le 2 eeltoodud täienduste sisseviimisel.

